To mænd fik sig i nat en ubehagelig oplevelse, da de var på vej hjem fra en bytur. Klokken 3.30 bliver de passet op af tre mænd med udenlandsk herkomst i en gyde ved Maren Turis Gade i Aalborg. - Mændende retter en pistol imod mændende. De stjæler ikke noget, men truer dem på deres liv. Derefter stikker de af i en rød Toyota, fortæller vagtchef hos Nordjyllands Politi, Karsten Kristensen. En politipatrulje finder et kvarter senere bilen og de tre mænd på Skudehavnsvej i lystbådskvarteret. -Det viser sig, at det er en softgun, som de tre mænd har brugt til at true med, for den ligger i handskerummet. Mændene bliver anholdt og skal afhøres. De er sigtet for trusler på livet, siger vagtchef Karsten Kristensen. De tre mænd er alle fra Aalborg og er 18, 20 og 21 år.

Opsummering:
To mænd blev i nat passet op i en gyde i Aalborgs midtby af tre mænd med udenlandsk herkomt. Mændende blev truet på livet med en pistol.